cyanic-selkie/wikianc huggingface dataset:
Slaget om Arras (1917)
Innledende angrep
Angrepet hadde opprinnelig vært planlagt til morgenen den 8. april (påskedagen), men ble utsatt 24 timer etter fransk ønske, til tross for det relativt fine været i angrepsektoren. På morgenen den 9. april hadde det begynt å snø. Troppeforflyttinger ble hindret av kraftig snødrev og sikten på slagmarken var veldig dårlig. Ikke desto mindre begynte offensiven klokken 05:30.
Første slaget ved Scarpe
Det største britiske angrepet den første dagen ble satt inn øst for Arras, der 12. divisjon angrep observasjonshøyden nord for Arras–Cambrai-veien. Etter at ha oppnådd dette målet fortsatte de mot Feuchy og de andre og tredje linjene av de tyske skyttergravene. Samtidig begynte enheter fra 3. divisjon et angrep sør for veien med hovedmålet Djevelskogen, Tilloy lés Mofflains, og Bois de Boeufs. Hovedmålet med disse angrepene var Monchyriegel, en skyttergrav som gikk mellom Wancourt og Feuchy og som var en viktig del av det tyske forsvaret. De fleste av målene var nådd kvelden den 10. april, men tyskerne holdt fortsatt en stor del av skyttergravene mellom Wancourt og Feuchy, særlig i nærheten av den befestede byen Neuville-Vitasse. Neste dag kunne 56. divisjon drive tyskerne ut fra byen, men Monchyriegel var ikke i britenes hender før noen dager senere. Britene kunne befeste sine nyinntatte områder og fortsette framover mot Monchy le Preux, der de ble påført store tap i kampene omkring byen.
En årsak til den vellykkede offensiven var den tyske kommandanten Falkenhausens mislykkete forsøk på å bruke Ludendorffs nye oppfinnelse, det «elastiske forsvaret». Fienden skulle tillates å gjøre framrykninger slik at deres kommunikasjonslinjer ble forstrukket. Reserver som befant seg nær slagmarken skulle settes inn når det innledende angrepet hadde stanset opp og før forsterkninger kunne settes inn. Forsvarerne kunne da gjennomføre ett motangrep og gjeninnta det tapte territoriet. Men i denne sektoren sto Falkenhausens reserver for langt fra fronten, hvilket gjorde at de ikke kunne settes inn i tide til å gjennomføre et vellykket motangrep hverken den 10. eller 11. april. Da Ludendorff oppdaget at en av årsakene til den britiske framgangen lå hos hans egne offiserer, sparket han flere av dem, inklusive Falkenhausen.
Slaget om Vimyåsen
Omtrent samtidig, i den kanskje best planlagte delen av offensiven, innledet Canadien Corps et angrep mot Vimyhøyden. De rykket fram bak en rullende artilleriild og anvendte flittig MG-ild. Hver brigade hadde 80 maskingevær hver inkludert en Lewisgun i hver tropp. Kanadierne rykket fram omkring 4 km inn på tysk område og inntok toppen av åsen omkring klokken 13:00. Mange militærhistorikere mener nøye planlegging av styrkens kommandant Arthur Currie, godt utdannete soldater og at hver tropp hadde fått tildelt spesielle mål som bakgrunn for framgangen. I stedet for et allment oppdrag om å erobre åsen, hadde hver enhet fått et spesifikt oppdrag og hadde kunnet studere oppgaven nøye før angrepet ble innledet. Dette gjorde at mindre enheter kunne rykke fram selv om offiserer ble drept eller om kommunikasjonen brøt sammen. Dermed kunne de unngå to av de store problemene i kampene på Vestfronten.
Første slaget ved Bullecourt
Sør for Arras skulle ifølge planen den 62. britiske og 4. australske divisjonen angripe begge sider om byen Bullecourt og drive ut tyskerne fra sine befestede posisjoner og tilbake til sine reserveskyttergraver. Angrepet var opprinnelig planlagt å finne sted om morgenen den 10. april, men stridsvognene som skulle delta i angrepet hadde ikke nådd fram på grunn av været og angrepet ble utsatt med et døgn. Uheldigvis nådde ikke ordren alle enheter i tide og to bataljoner fra West Yorkshire Regiment angrep og ble drevet tilbake med store tap. Til tross for protester fra australske offiserer ble angrepet innledet om morgenen den 11. april. Mekaniske problemer gjorde at bare 11 stridsvogner kunne delta, og den begrensede artilleriilden gjorde at mye av piggtrådsperringene foran de tyske skyttergravene var uskadd. Dessuten hadde det avbrutte angrepet dagen før advart de tyske troppene i området om at et angrep var nært forestående, hvilket gjorde at forsvaret var bedre forberedt enn i den kanadiske sektoren. Villedende rapporter om hvor langt de australske troppene hadde rykket frem gjorde at de mistet mye av den nødvendige artilleristøtten og til tross for at enheter fra 4. divisjon en kort periode okkuperte deler av de tyske skyttergravene, ble de drevet tilbake med store tap. I denne sektoren anvendte de tyske offiserene det elastiske forsvaret korrekt og kunne gjennomføre effektive motangrep.
Yakeshi
Yakeshi (kinesisk: 牙克石; pinyin: Yákèshí) er et byfylke i byprefekturet Hulun Buir i den autonome region Indre Mongolia i Folkerepublikken Kina.
Haruhiko Kuroda
Haruhiko Kuroda (født 25. oktober 1944 i Fukuoka) er en japansk økonom, som siden 9. april 2013 har vært sentralbanksjef for Japans bank.
Yakeshi
Befolkningen var på 420,125 innbyggere i 1999.
Slaget om Arras (1917)
Andre slaget ved Scarpe
Den 23. april innledet britene et angrep fra Wancourt østover mot Vis en Artois. Styrker fra både 30. og 50. divisjon hadde innledningsvis framgang og kunne innta byen Guémappe, men kunne ikke rykke videre mot øst og led store tap. Lengre nord gikk tyske styrker til motangrep i et forsøk på å gjeninnta Monchy le Preux, men soldater fra Royal Newfoundland Regiment klarte å holde byen fram til forsterkninger fra 29. divisjon ankom. De britiske offiserene bestemte seg for å ikke fortsette angrepet mot et sterkt forsvar og angrepet ble avbrutt den følgende dag, 24. april.
Haruhiko Kuroda
Han har også vært president i Den asiatiske utviklingsbanken, fra 2005 til 2013.
Yakeshi
Samferdsel
Kinas riksvei 301 går fra Suifenhe i provinsen Heilongjiang via blant annet Mudanjiang, Harbin og Qiqihar til Manzhouli.
Scottanobium
Scottanobium er en slekt av små, vedborende biller.
Slaget om Arras (1917)
Slaget ved Arleux
Tross at kanadiske tropper kunne sikret Vimy-åsen, gjorde vanskelighetene med å oppnå fremrykking i sør posisjonen sårbar. Den 28. april angrep briter og kanadiere Arleux i et forsøk på å sikre den sydøstre flanken av den kanadiske posisjonen. Arleux ble relativt lett tatt av kanadiske tropper, men de britiske troppene som angrep mot Gavrelle møtte hardere motstand. Byen var sikret tidlig på kvelden, da et tysk motangrep tvang fram en kortvarig retrett. Enheter fra 63. divisjon ble satt inn, og byen kunne holdes, men fortsatte angrep den 29. april ga ikke ytterligere framgang. Til tross av at man oppnådde målet om sikre den kanadiske posisjonen på Vimy-åsen, var tapene store og totalt sett var angrepet en skuffelse.
Haruhiko Kuroda
Utdanning og yrkeskarriere
Kuroda har en B.A.-grad innen jus fra University of Tokyo, og har også en M.Phil-grad i økonomi fra University of Oxford.
Scottanobium
Utseende
Små, ovale, fint hårete, mørke borebiller. Antennene er sagtakkede.
Utbredelse
Slekten er utbredt i det sørlige Afrika.
Haruhiko Kuroda
Utdanning og yrkeskarriere
Fra 2003 til 2005 var han rådgiver for regjeringen, samtidig som han var professor ved Hitotsubashi University. Han overtok lederstillingen i Den asiatiske utviklingsbanken i 2005, etter Tadao Chino. Denne stillingen hadde han fram til 2013.
Han ovetok som sentralbanksjef 9. april 2013, og overtok da etter Masaaki Shirakawa.
Slaget om Arras (1917)
Andre slaget ved Bullecourt
Etter at det første angrepet ved Bullecourt ikke ga noe gjennombrudd i de tyske linjene, forberedte de britiske offiserene et nytt forsøk. 20. april innledet britisk artilleri et intensivt bombardement av byen som var nesten helt lagt i ruiner. Angrepet var opprinnelige planlagt å skulle finne sted 20. april, men det ble utsatt flere ganger og til slutt gjennomført om morgenen den 3. mai. Klokken 03:45 angrep enheter fra 2. australske divisjon øst for Bullecourt med mål om å trenge igjennom Hindenburglinjen og innta Hendecourt, mens den 62. britiske divisjonen forsøkte å innta selve Bullecourt. Den tyske motstanden var hard, og da offensiven ble avbrutt 17. mai var svært få av målene nådd. Australierne hadde tatt store deler av de tyske skyttergravene mellom Bullecourt og Riencourt, men hadde ikke klart å ta Hendecourt. Lengre vest hadde britene klart å drive ut tyskerne fra Bullecourt, men til en høy pris og de hadde heller ikke klart å fortsette nordøstover mot Hendecourt.
Tredje slaget ved Scarpe
Etter at å sikret området omkring Arleux i slutten av april, var britene fast bestemt på å sette inn ytterligere et angrep fra Monchy for å prøve å bryte igjennom Boiry Riegel og nå Wotanstellung, en større tysk defensiv fortifikasjon. Dette angrepet skulle finne sted samtidig med et australsk angrep ved Bullecourt, for å utsette tyskerne for et todelt angrep. De britiske offiserene håpte at dette skulle tvinge tyskerne til å kapitulere lenger øst. Det britiske angrepet mot Scarpe ble innledet den 3. mai, men ingen av de to delene kunne gjøre noen framskritt og angrepet ble avblåst neste dag etter store tap. Til tross for at dette angrepet var mislykket, lærte britene seg noen viktige lekser om samhandling mellom stridsvogner, infanteri og artilleri, hvilket de senere skulle bruke i slaget ved Cambrai.
Etterspill
Etter Vestfrontens standard var suksessen de to første dagene spektakulær. Et stort område ble vunnet med relativt små tap, og en rekke viktige strategiske punkter inntatt, særlig Vimyhøyden. I tillegg trakk offensiven tyske styrker bort fra den franske offensiven i Aisne-sektoren. På mange måter er kampen sett på som en seier for britene og deres allierte, men noen innvendinger kan anføres. For det første: etter de første seirene med små tap, stoppet offensiven opp og tapstallene steg. På slutten av offensiven hadde britene mistet om lag 160 000 menn uten å ha sikret seg mer territorium etter de første to dagene. Dessuten, til tross for de tyske troppene som var overført til Arras-sektoren, var den franske offensiven i sørøst en total fiasko. Til tross for innledende suksess klarte ikke britene å skape et gjennombrudd, og fronten var igjen fastlåst. Selv om de fleste historikere ser på slaget som en britisk seier hadde det samlet sett svært liten innvirkning på den strategiske og taktiske situasjonen.
Kilder
Engelsk wikipedia angir følgende kilder:
William Thurston
William Thurston (født 30. oktober 1946, død 21. august 2012 ) var en amerikansk matematiker. Han var en pioner i feltet lavdimensional topologi. I 1982 fikk han Fieldsmedaljen for sitt bidrag til forskning på 3-mangfoldigheter. Han var matematikk- og datavitenskapprofessor ved Cornell University (2003–2012).
Saint Vincent og Grenadinenes kvinnelandslag i fotball
Saint Vincent og Grenadinenes kvinnelandslag i fotball representerer Saint Vincent og Grenadinene i internasjonal fotball.
Saint Vincent og Grenadinene var med i Gold Cup for første gang i 2002-mesterskapet. De endte på en andreplass bak Trinidad og Tobago, men foran Dominica og Grenada. I kvalifiseringen til OL i Beijing endte imidlertid Saint Vincent og Grenadinene sist, etter å ha tapt alle kampene, inkludert mot Grenada, igjen mot Trinidad og Tobago, og mot Surinam med et svært redusert lag, og som resultat stygge tap. I Gold Cup i 2010 stilte Saint Vincent og Grenadinene med et bedre mannskap, og enda laget røk ut i den første puljen med to tap mot Surinam og Guyana, var begge tap ettmålstap.
Steiermark
Steiermark er en delstat i Østerrike. Den grenser til Slovenia og til nabodelstatene Kärnten, Salzburg, Oberösterreich, Niederösterreich og Burgenland. Hovedstaden er Graz.
Geografi
Steiermark er sterkt preget av Alpene, spesielt i vest. De viktigste fjellene er Niedere Tauern, Dachstein, Seetaler Alpen og Eisenerzer Alpen. Det fins to store elvesystemer, hvorav Enns drenerer nordover mot Donau og Mur sørover mot Drava.
Historie
Inntil 1056 hadde Steiermark, som den gang het Karantanermark, vært en del av hertugdømmet Kärnten. Dette året ble området et selvstendig markgrevskap. Keiser Barbarossa gjorde det 1180 til et hertugdømmet og innsatte Ottokar IV som hertug. Etter dennes residens i Steyr (som i dag ligger i Oberösterreich) ble landet kalt Steyrermark/Steiermark. Tittelen hertug av Steiermark tilfalt etter Ottokars død i 1192 hertugene fra Østerrike. På denne måten ble Steiermark i 1282 habsburgsk og forble det til 1918.
Etter første verdenskrig ble hele den sørlige Steiermark ifølge Saint-Germain-traktaten avstått til Jugoslavia.
Administrativ inndeling
Ved siden av bydistriktet (Statutarstadt) Graz (G) består Steiermark av 286 kommuner (Gemeinden) i 12 distrikter (Bezirke), som er oppkalt etter distriktenes forvaltningssted:
Jadwiga Marko
Jadwiga Marko-Książek (født 6. april 1939 i Zelwa, død 30. januar 2019) var en polsk volleyballspiller som deltok i de olympiske leker 1964 i Tokyo og 1968 i Mexico by. Marko vant en olympisk bronsemedalje i volleyball under Sommer-OL 1964 i Tokyo. Hun var med på det polske laget som kom på tredjeplass i volleyballturneringen for damer bak Japan og Sovjetunionen. Seks lag deltok, det ble spilt en enkeltserie der alle lagene møttes én gang. Japan vant tre kamper og tapte to. Marko spilte fem kamper i OL-turneringen.
Torynorrhina opalina
Utseende
En ganske stor (ca. 30 millimeter), avlang, blank gullbasse, brunlig eller brunoransje med litt grønnlig metallglans. "Snuten" er avrundet firkantet uten horn eller tenner.
Utbredelse
Arten lever i det nordlige India inkludert Assam og Tibet.
Systematisk plassering
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.
Sierra Leones bank
Sierra Leones bank(engelsk: Bank of Sierra Leone) er sentralbanken i Sierra Leone.
Historie
Sierra Leone fikk sin uavhengighet fra Storbritannia 27. april 1961. Før dette var det West Africa Currency Board som hadde ansvaret for utstedelse av valuta i Sierra Leone, som da var vestafrikansk pund (British West African Pound).
Etter løsrivelsen vokste behovet for en egen valuta og en egen sentralbank. Daværende finansminister uttalte i sin budsjettale i 1962/63: ''«No independent country can regard itself as truly independent until it has its own national currency. The time is not too distant when Sierra Leone too will have its own central bank»''. Den 27. mars 1963 ble sentalbankloven vedtatt, og 4. august 1964 startet sentralbanken sin operative drift. Sierraleonsk leone ble også tatt i bruk i 1964.
Sentralbanksjef
Pr juni 2016 er Kaifala Marah sentralbanksjef. Han ble utnevnt 14. april 2016.
Olena Krasovska
Olena Krasovska (født 17. august 1976) er en ukrainsk friidrettsutøver.
Hun representerte Ukraina under Sommer-OL 2004, hvor hun tok sølv på 100 meter hekk.
Edwin Myers
Myers vant en olympisk bronsemedalje i friidrett under Sommer-OL 1920 i Antwerpen. Han kom på tredjeplass i stavsprang med et hopp på 3,60 meter, bak sin landsmann Frank Foss som vant på 4,09 som var ny olympisk rekord og Henry Petersen fra Danmark som hoppet 3,70.
Gösta Olson
Gustaf «Gösta» Olson (født 10. mai 1883 død 23. januar 1966) var en svensk sportsutøver som deltok under de olympiske leker 1908 i London.
Olson ble olympisk mester i turn under OL 1908 i London. Han var med på det svenske laget som vant lagkonkurransen i mangekamp foran Norge. Det var åtte lag som deltok i lagkonkurransen i mangekamp og hvert lag hadde mellom 16 og 40 turnere.
Ski-VM 2021 – 30 kilometer skiathlon menn
30 kilometer skiathlon menn under Ski-VM 2021 ble arrangert 27. februar 2021.
Resultater
Rennat startet kl. 13:30.
Peter Coates
Peter Coates (født 13. januar 1938) i er en britisk forretningsmann fra Goldenhill, Stoke-on-Trent, Staffordshire. Han er sønn av en gruvearbeider. Coates har blitt oppført som den 25. rikeste personen i britisk fotball. Han tjente sin første formue på et cateringsfirma (Stadia and Lindley Catering) som stod for leveransene av mat til områdets fotballarenaer. På noen få år ble firmaet leverandør til nesten samtlige britiske fotballarenaer.
Fortjenesten fra virksomheten ble anvendt til å etablere nye tippekiosker, som senere ble til den landsdekkende bookmakerkjeden Provincial Racing.
I 1988 ble han majoritetseier i Stoke FC og var styreformann fram til 1997. I 1999 solgte han Stoke FC til et konsortium av islandske forretningsmenn for cirka £ 3,5 millioner. Konsortiets navn var Stoke Holding DA og hadde forretningskontor i Luxembourg. Handelen ble fullført 15. november 1999. 23. mai 2006 fullførte Coates tilbakekjøp av Stoke FC ved å betale £ 1,7 millioner. Ytterligere £ 3,3 millioner ble betalt for å slette den islandske gjelden.
Det var Coates' datter Desire som hadde idéen om å begynne med nettgambling. I 2000 ble nettsiden bet365 skapt. I 2008 hadde firmaet en verdi på minst 1,8 milliarder dollar, ifølge avisen Birmingham News.
Daniel Norling
Lars Daniel Norling (født 16. januar 1888, død 28. august 1958) var en svensk sportsutøver som deltok i flere olympiske leker; 1908 i London, 1912 i Stockholm og 1920 i Antwerpen.
Norling ble olympisk mester i turn under OL 1908 i London. Han var med på det svenske laget som vant lagkonkurransen i mangekamp foran Norge. Det var åtte lag som deltok i lagkonkurransen i mangekamp, og hvert lag hadde mellom 16 og 40 turnere. Fire år senere tok han sin andre olympiske tittel i turn, han var med på de svenske laget som vant lagkampen.
Under 1920 i Antwerpen vant Nordling sin tredje olympiske gullmedaje. Han var med på det svenske laget som vant lagkonkurransen i sprangridning.
Tiril Bue
Tiril Merete Hartvedt Bue (født 26. april 1993) er en norsk seiler som representerer Kongelig Norsk Seilforening. Hun deltok under Sommer-OL 2016 i Laser Radial, hvor hun ble nummer 23 sammenlagt. Hennes beste internasjonale rangering er 32. i verden, fra desember 2015.
Jadwiga Rutkowska
Jadwiga Maria Rutkowska (Abisiak, Dobrowolska) (født 2. februar 1934, død 19. juni 2004 i Warszawa) var en polsk volleyballspiller som deltok i de olympiske leker 1964 i Tokyo.
Rutkowska vant en olympisk bronsemedalje i volleyball under Sommer-OL 1964 i Tokyo. Hun var med på det polen laget som kom på tredjeplass i volleyballturneringen for menn bak Japan og Sovjetunionen. Seks lag deltok, det ble spilt en enkeltserie der alle lagene møttes én gang. Japan vant to kamper og tapte to. Rutkowska spilte to kamper i OL-turneringen.
Rollo May
Rollo May (født 21. april 1909 i Ada, død 22. oktober 1994) var en amerikansk humanistisk psykolog. Han forfattet den berømte Love and Will, publisert i 1969. May forbindes ofte med humanistisk psykologi. Sammen med Victor Frankl var han en forkjemper for eksistensiell psykoterapi. May var en nær venn av Paul Tillich og sterkt påvirket av ham.
May studerte under Alfred Adler, som påvirket han sterkt. Han mottok i 1949 sin ph.d. fra Columbia University.
Sine senere leveår tilbrakte May i Tiburon nært San Francisco, hvor han også døde.
Sara Goller
Sara Goller (født 21. mai 1984) er en tysk profesjonell sandvolleyballspiller som representerte Tyskland under Sommer-OL 2008 i Beijing, der de røk ut i omspillet.
Natalija Lebedeva
Natalija Lebedeva (født 24. august 1949) er en russisk friidrettsutøver.
Hun representerte Sovjetunionen under Sommer-OL 1976, hvor hun tok bronse på 100 meter hekk.
Vinjadalen kraftverk
Det er et elvekraftverk som utnytter et fall på ca 20 meter i Vosso, nedstrøms for Oppheimsvatnet.
Første kraftproduksjon i Vinjadalen startet i 1923 med en 17 kW likestrømsgenerator som forsynte Framnes Kursted ved utløpet til Oppheimsvatnet.
I 1932-33 var det bygget om til vekselstrøm med 80 kW fra en francisturbin. Årsproduksjon var 0,7 GWh.
I løpet av 2020-2021 har det blitt støpt nytt inntak og bygget ny rørgate av plast. Den gamle var av kreosotimpregnert tre i dårlig forfatning. Det nye røret er 265 meter langt og 83 centimeter i diameter.
Også generator og turbin har blitt bytta ut. Den nye generatoren frå Hitzinger har en installert kapasitet på 200 kW, men hvor mye det reelt blir er usikkert.
Produsenten har lovet minst 180 kW med den nye horisontale francisturbinen som kostet rundt 500,000 kroner. Ny årsproduksjon er forventet å ligge på minst 1,3 GWh.
Munker (bakverk)
Munker er et bakverk som stekes i munkepanne/munkejern. På dansk heter de æbleskiver. Munker kan lages med både gjær, natron, bakepulver og/eller egg som hevingsmiddel.
Norske munker
Skriftlige kilder fra Norge beskriver at munker var kjent i Arendal allerede i begynnelsen av 1900-tallet.
Danske Æbleskiver
Æbleskiver er en dansk delikatesse hovedsakelig bestående av pannekakedeig som stekes i en munkepanne. Æbleskiver serveres varme, gjerne med melis og syltetøy og eventuelt et glass gløgg. Da fremstillingen av æbleskiver med munkepanne tar relativt lang tid, er det blitt populært å kjøpe dypfrosne æbleskiver til oppvarming i ovnen. På tross av navnet inneholder æbleskiver i dag typisk ikke epler.
Omkring år 1700 betegnet æbleskiver tynne stykker epler vendt i mel og egg og deretter stekt i smør på en panne. Denne gamle utgave av æbleskiver er ikke utbredt i dag, men kjennes stadig på Als som stegte æbleskiver.
Den moderne form for æbleskiver stekt i munkepanne omtales i Peters Jul (1866), hvor det også er en tegning av Pietro Krohn (forfatterens bror) av æbleskiver som tas ut av en munkepanne. Også H.C. Andersen har beskrevet «eplefylte æbleskiver» i eventyret Krøblingen (1872), hvor han beretter om en julefest på en herregård. Av tilføyelsen eplefyldte ses det at det åpenbart i 1872 ikke var en selvfølge at æbleskiver inneholdt epler. I Frk. Jensens kokebok fra 1901 står det: «Når æbleskiverne er bagte på den ene side, kan der, forinden de vendes, lægges enten lidt æblegrød, et stykke kogt æble eller rabarberkompot i hver.» Muligvis skyldes den nåtidige bruk av ordet «æbleskive» om bakverket uten epler at det ved innførelsen av steketakken fortsatt ble fylt eplemos i. Ordet er bibeholdt selv om det ikke lenger er alminnelig å tilsette noen form for epler.
I Sønderjylland og på Ærø er det fortsatt vanlig å fylle sviskemos i æbleskiverne. Denne tradisjonelle æbleskive er således i familie med Berlinere, også kjent som Berliner Pfannkuchen.
Nils Fliflet
Nils Fliflet (1838–1907) var en norsk advokat og sorenskriver. Han hadde advokatpraksis på Hamar fra 1865 til 1897, og var sorenskriver i Øvre Telemark 1897-1907.
Han var født på Fåberg som sønn av lensmann Gudbrand Fliflet. Også farfaren og broren var lensmenn. Han tok studenteksamen i 1856, og ble cand.jur. i 1862. Etter noen år som fullmektig hos amtmannen på Hamar startet han i 1865 eget sakførerpraksis. I Hamar fungerte han også offentlig oppnevnt forsvarer og som aktor. Mens den faste amtmannen i Hedmark, Ludvig Kyhn, møtte på Stortinget i 1875, var Fliflet fungerende amtmann. På Hamar huskes han også som initiativtaker til byens dramatiske selskap, og som eier av «Fliflet-gården», Torvgaten 102.
Munker (bakverk)
Variasjoner
De danske æbleskiver har også i Nederland et sidestykke, nemlig poffertjes, som avviker fra den danske utgaven ved at de er flatere og litt mindre. I det sydslesvigske Nordfrisland kalles æbleskiver futjes. I resten av Tyskland kalles æbleskiver også for Pförtchen eller Förtchen.
Nils Fliflet
Sønnene Arne og Gunnvald Fliflet ble advokater, sønnen Andreas Vilhelm Fliflet ble prest, Ivar Fliflet ble skribent og regnskapsfører, og dattera Elise Fliflet var lærer, Høyre-politiker og motstandskvinne. Oversetteren Albert Lange Fliflet var sønn av Andreas.
Sulcatogibbium
Sulcatogibbium er en artsfattig slekt av små tyvbiller.
Utseende
Små (1,5-3 millimeter), nesten kulerunde, blanke, gjerne rødlige tyvbiller med lange antenner og bein. Disse billene er ganske middlignende.
Levevis
Artene lever i hus og kan ete mange slags lagrede matvarer, også bøker og tekstiler, det er likevel sjelden at de gjør betydelig skade. De er nattaktive. De voksne billene kan lever opptil 18 måneder og kan gå lenge uten mat.
Utbredelse
Slekten ner utbredt i Vest-Afrika (Gambia).
Systematisk inndeling
Artene blir ofte plassert i underfamilien tyvbiller (Ptininae).
Benjamin Tvervik Solås
Benjamin Solås (født 22. desember 1994) er ansvarlig redaktør i lokalradioen Radio 3 Bodø. Kanalen er Bodøs eldste nåværende mediebedrift og den største lokalradioen i Bodø.
Solås er født og oppvokst i Bodø og har jobbet i lokalradioen siden 2014. Han har vært ansvarlig redaktør siden 2018.
Benjamin Solås er utdannet ved journalistutdanningen på Nord universitet hvor han studerte mellom 2014-2017.
Den norske dokumentarfilmfestivalen
Den norske dokumentarfilmfestivalen (Dokfilm) er et årlig arrangement, arrangert i Volda av studenter ved Høgskulen i Volda. Den norske dokumentarfilmfestivalen het tidligere Volda filmfestival. Festivalen er Norges eldste dokumentarfilmfestival og rundt 50-60 filmer blir vist under festivalen. Festivalen er idealistisk, og er basert på studenteres frivillige arbeid og sponsorer både lokalt og nasjonalt. I motsetning til de fleste andre festivaler betaler ikke Dokfilm noen regissører for å vise filmer, og på samme måte tar man heller ikke betalt for å vise filmer.
Dokfilm viser først og fremst norsk dokumentarfilm. I 2013 ble det vist 33 norske dokumentarfilmer, 22 studentfilmer og 9 utenlandske filmer. Festivalen er en møteplass for dokumentarfilmbransjen i Norge i tillegg til en festival for tilreisende og lokalbefolkningen i Volda og omegn. Festivalpasset, som gir tilgang til alle filmer og seminarer, koster 100 kroner.
Dokfilm har flere program rettet mot unge filmskapere. I konkurransen KortSagt blir unge filmskapere på videregående og ved folkehøgskoler utfordret til å lage en dokumentarfilm som ikke varer i mer enn ett minutt. Til festivalen i 2013 er temaet knyttet til ungdoms medbestemmelse i det norske demokratiet, rettet mot stortingsvalget 2013. KortSagt er blant annet støttet av Fritt Ord. Det blir også arrangert en Pitchetevling, der NRK og TV 2 deler ut midler til de prosjektene de ønsker å satse på. DokSnakk, DokPub, DokQuiz, BarneDok, Folkefest og Laurdagsfest er andre viktige arrangementer.
Festivalen ble våren 2013 arrangert for 17. gang.
Våren (2013) ble festivalen avholdt 24. til 28. april.
Anniken Huitfeldt
Anniken Scharning Huitfeldt (født 29. november 1969 i Bærum) er en norsk politiker (Ap) og Norges utenriksminister siden 14. oktober 2021.
I Jens Stoltenbergs andre regjering var hun barne- og likestillingsminister 2008–2009, kulturminister 2009–2012 og arbeidsminister 2012–2013. Huitfeldt har sittet på Stortinget for Akershus siden 2005. Hun er utdannet historiker, og har vært forsker ved Fafo.
I stortingsvalget 2017 var hun Arbeiderpartiets førstekandidat i Akershus.
Bakgrunn
Huitfeldt er datter av lagdommer Iver Huitfeldt (1943–) og lektor Sidsel Scharning (1940–1990). Hun ble født i Bærum, men vokste opp på Jessheim i Akershus. Hun tilhører den dansk-norske tidligere adelsslekten Huitfeldt, og er niese av politikeren Fritz Huitfeldt (H). Hun er også etterkommer av Norges rikskansler Jens Bjelke. Hun er søster av Astrid Huitfeldt og Anders Huitfeldt. Huitfeldt er utdannet cand.philol. med hovedfag i historie fra Universitetet i Oslo 1996.
Anniken Huitfeldt har også grunnfag i statsvitenskap fra Universitetet i Oslo 1992, samt grunnfag i geografi fra London School of Economics 1993. Hun var forsker ved Fafo 2000–2005, og styremedlem i Redd Barna 2001–2005. Hun har vært medlem av to utvalg som har avgitt norsk offentlig utredning (NOU), henholdsvis Boligutvalget 2000–2002 og Kvalitetsutvalget for grunnopplæring 2001–2003. Huitfeldt er gift og har tre barn.
Politisk karriere
Huitfeldt var leder i Ullensaker AUF 1985–1988. Styremedlem i Akershus AUF 1986–1990, fylkessekretær 1988–1989. Sentralstyremedlem i Norges Gymnasiastsamband 1987–1988. Sentralstyremedlem i AUF 1990–1994, nestleder 1994–1996, og leder 1996–2000. President i Foreningen Nordens Sosialistiske Ungdom i 2000, visepresident i International Union of Socialist Youth 2000–2001. Huitfeldt var 2. vararepresentant til Stortinget for Arbeiderpartiet i Akershus 1993–97, samt 4. vararepresentant 2001–05.
Hun har vært sentralstyremedlem i Arbeiderpartiet siden 2002 og ble valgt inn på Stortinget på eget mandat fra Akershus i 2005. Hun ble da 1. nestleder i Stortingets kirke-, utdannings- og forskningskomité og medlem av Arbeiderpartiets gruppestyre. Fra 2007 til 2019 var hun leder i Arbeiderpartiets kvinnenettverk. 29. februar 2008 ble Huitfeldt utnevnt til statsråd i Barne- og likestillingsdepartementet. Ved stortingsvalget 2009 ble Huitfeldt gjenvalgt til Stortinget, og hun ble da utnevnt til ny statsråd i Kulturdepartementet. Fra 21. september 2012 overtok hun som leder av Arbeidsdepartementet, et verv hun hadde frem til regjeringsskiftet ett år seinere.
Regjering
Huitfeldt satt 5 år i den andre regjeringen til Jens Stoltenberg, og sitter nå i Jonas Gahr Støres regjering som utenriksminister.
Howie Pyro
Howie Pyro (opprinnelig Howard Kusten, født 28. juni 1960 i Queens i New York City i USA, død 4. mai 2022 i Los Angeles i California) var en amerikansk bassist og gitarist. Han var et grunnleggende medlem av The Blessed, Freaks, D Generation og PCP Highway. Pyro var også bassist i Danzig i perioden 2000–2003.
Biografi
I desember 2021 ble det kjent at Pyro kjempet for livet etter en levertransplantasjon. Hans venn Jesse Malin (fra D Generation) tillyste en konsert for Pyro i januar 2022 der alle inntekter skulle gå til Pyros utgifter til medisiner og livsopphold for ett år mens han gjenoppbygde sin helse. Det var også andre slike konserter til samme formål. Han døde den 4. mai 2022 av covid-19-relatert lungebetennelse som kom på mens han fortsatt var svekket etter operasjonen.
Maria Śliwka
Maria Śliwka (født 7. desember 1935, død 30. mars 1997) var en polsk volleyballspiller som deltok i de olympiske leker 1964 i Tokyo.
Śliwka vant en olympisk bronsemedalje i volleyball under Sommer-OL 1964 i Tokyo. Hun var med på det polen laget som kom på tredjeplass i volleyballturneringen for menn bak Japan og Sovjetunionen. Seks lag deltok, det ble spilt en enkeltserie der alle lagene møttes én gang. Japan vant to kamper og tapte to. Śliwka spilte fem kamper i OL-turneringen.
Torynorrhina distincta
Torynorrhina distincta er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En ganske stor (ca. 30 millimeter), avlang, blank, metallisk gyllengrønn gullbasse. "Snuten" er avrundet firkantet uten horn eller tenner.
Utbredelse
Arten er vidt utbredt i Sørøst-Asia (India, Kina, Laos, Thailand og Vietnam).
Lys katteedderkopp
Lys katteedderkopp (Zora spinimana) er en edderkoppene i gruppen (familien) Zoridae.
Utseende
Lys katteedderkopp er en middelsstor og forholdsvis kraftig edderkopp. Hunnen er 6-7 millimeter lang, mens hannen er litt mindre. Forkroppen har et bred mørk langsgående midtfelt, med en smal lysere stripe midt i. Den er litt snarlik en liten og lys ulveedderkopp (Lycosidae), men øynenes plassering skiller den fra disse. De åtte øynene er ordnet i to rektangler, et mindre, fremre og et større, bakre, som delvis overlapper det fremre.
Beina er nokså kraftige, gjerne med ganske lange, mørke børster. Ytterst er de mørkere enn nær kroppen. Et av kjennetegnene er at ihvertfall de to fremste beina har noen mørke langsgående striper.
Levevis
Lys katteedderkopp er aktiv om dagen (dagslys), den lager ikke fangstnett, men jakter i det fri. De trives på skogbunnen mellom løvstrø, i lavvokst vegetasjon. Den kan finnes både der det er ganske tørt og noe fuktig.
Hunnene spinner en flat, hvit eggsekk av edderkoppsilke, legger eggene sine i den og stiller seg over den for å vokte den til eggene klekkes.
Utbredelse
Lys katteedderkopp finnes i den palearktiske sone. Den finnes i Norge og er den vanligste arten fra slekten Zora i Norge.
Leonard Peterson
C. J. Leonard Peterson (født 30. oktober 1885 død 15. april 1956) var en svensk sportsutøver som deltok under de olympiske leker 1908 i London.
Peterson ble olympisk mester i turn under OL 1908 i London. Han var med på det svenske laget som vant lagkonkurransen i mangekamp foran Norge. Det var åtte lag som deltok i lagkonkurransen i mangekamp og hvert lag hadde mellom 16 og 40 turnere.
Det Danske Kulturinstitut
Det Danske Kulturinstitut er en selveiende institusjon som mottar en årlig bevilgning gjennom finansloven. Institusjonens historie går tilbake til 1940, da Folmer Wisti opprettet Det Danske Selskab med det formål å arbeide for mellomfolkelig forståelse gjennom opplysning om Danmark og utveksling av kultur, ideer og erfaringer mellom Danmark og andre land. I 1989 endret Det Danske Selskab navn til Det Danske Kulturinstitut.
De første avdelinger i utlandet ble opprettet i 1947. I dag har instituttet hovedkontor i København og avdelinger i Benelux, Latvia, Polen, Russland, Kina og Brasil.
Det Danske Kulturinstituts aktiviteter omfatter:
Litteratur
Historisk fremstilling av DKIs historie av dr.phil. Niels Finn Christiansen (supplert av billedfortellinger ved cand.mag. Kenn Schoop), Grænseløs kulturudveksling - Det Danske Kulturinstitut i 70 år (2009)
Poesi
Poesi er den formen av skjønnlitteraturen som omfatter dikt og diktekunst, det vil si diktning i bundet form, særlig på vers. Det motsatte av poesi er prosa, litterært arbeid i ubunden form.
Poesi kan også beskrives som «lyrisk diktning». Lyrikk betyr nesten det samme, og regnes etter klassisk mønster som den ene av de tre hovedsjangerne i litteraturen, ved siden av episk diktning og dramatikk.
Etymologi
Ordet «poesi» kommer av gresk ποιέω (poieo), «jeg skaper», «dikt» kommer via tysk Gedicht fra latin dictare «å diktere», og «vers» av latin versus, «vending». «Lyrikk» er dannet av det greske ordet for «lyre».
Adjektivene «poetisk» og «lyrisk» kan brukes om det som angår poesi/lyrikk, eller som uttrykker eller vekker følelser, fantasier og stemninger, ofte romantiske eller sentimentale.
Kjennetegn
Et dikt er en skreven eller talt tekst som i tillegg til å ha en meningsfylt sammenheng også har ordene ordnet slik at den blir fremsagt på en kunstnerisk måte som kommer tydelig til uttrykk for tilhørerne. Vanligvis er et nedskrevet dikt ordnet i verslinjer.
Tekstene er ofte forholdsvis korte, i haiku veldig korte, og denne ord-økonomiseringen medfører at mye mening må legges i hvert ord, mening bortenfor ordet i seg selv.
De fleste former for dikt kan derfor sies å ha en «musikalitet», og noen historiske dikt var opprinnelig laget for å synges og danses til.
Ofte er flere av ordene i dikt symboler. To typer symbolske bilder er mest populære: sammenligninger og metaforer. En sammenligning har et sammenlignings-ord («som» eller «lik») som metaforer mangler.
Dikt kan ha en fast rytme i forskjellige rytme-mønster. De kan også lages med ulike typer rim. De vanligste formene for rim er enderim, der de siste ordene i linjene rimer på hverandre i forskjellig rekkefølge, og bokstavrim (allitterasjon), der den første lyden i minst to ord («i stumper og stykker», «i storm og stille») på en eller helst to linjer faller sammen. Ulike rim-typer kan settes sammen til et helhetlig lydbilde som illustrerer eller reflekterer innholdet.
Dikt kan mangle fast rytme og rim. Det kalles «frie vers». Slik diktning har i tidligere tider vært sjelden i vesten, men er etter hvert blitt vanlig som følge av modernismen.
Melissa Morrison-Howard
Melissa Morrison-Howard (født 9. juli 1971) er en amerikansk friidrettsutøver.
Hun representerte USA under Sommer-OL 2000, hvor hun tok bronse på 100 meter hekk. Hun tok også bronse i samme øvelse under Sommer-OL 2004.
Midi-Pyrénées
Midi-Pyrénées var en administrativ region i Frankrike. Regionen besto av departementene Ariège, Aveyron, Gers, Haute-Garonne, Hautes-Pyrénées, Lot, Tarn og Tarn-et-Garonne. Regionen hadde i 2010 i underkant av 3 millioner innbyggere. Regionene Languedoc-Roussillon og Midi-Pyrénées ble fra 1. januar 2016 slått sammen til en ny region med det midlertidige navnet Languedoc-Roussillon-Midi-Pyrénées. Det ble foreslått å kalle den nye regionen Occitanie,  et navn som også ble vedtatt.
Geografi
Midi-Pyrénées var på størrelse med Danmark, og var den største regionen i Fastlands-Frankrike i utstrekning. I hele Frankrike var det bare Fransk Guyana som hadde større areal. Regionen grenset mot Limousin og Auvergne i nord, mot Languedoc-Roussillon i øst, mot Andorra og Spania i sør og mot Aquitaine i vest.
Økonomi
Regionshovedstaden og det økonomiske senteret er Toulouse, som er hovedsetet for fransk flyindustri og produksjon av militærmateriell og satellitter. Regionen har også bilindustri. Ellers er regionen et viktig jordbruksland og har stor dyrking av vin.
Lørenskog historielag
Lørenskog historielag ble stiftet 21. januar 1954. Historielaget arbeider for å vekke interessen for Lørenskogs historie og bevare verneverdige forminner.
Historielaget deltok med to medlemmer, Tore Reierstad og Ragnar Birkeland, i et utvalg på 5 medlemmer som planla arbeidet med ny bygdebok for Lørenskog kommune.
Mississauga
Mississauga er en by i provinsen Ontario i Canada. Den er Canadas sjette største by med et folketall på ca. 721 599. Torontos hovedflyplass Toronto Pearson internasjonale lufthavn ligger i Mississauga.
Geografi
Mississauga ligger i Sør-Ontario, ved Lake Ontario, i nærheten av Canadas største by, Toronto. Mississauga grenser mot Oakville og Milton mot vest, Brampton mot nord, Toronto mot øst og mot Lake Ontario mot sør og sørøst.
Helen Sæter
Liv Helen Sæter (født 29. mars 1953) er en norsk jurist og dommer. Hun ble utnevnt til leder for Kommisjonen for gjenopptakelse av straffesaker i 2009. Hun var tidligere tingrettsdommer i Halden tingrett.
Laura Ludwig
Laura Ludwig (født 13. januar 1986) er en tysk profesjonell sandvolleyballspiller som representerte Tyskland under Sommer-OL 2008 i Beijing, der hun røk ut i omspillet.
Hun tok gull under Sommer-OL 2016.
Janeene Vickers
Janeene Vickers (født 3. oktober 1968) er en amerikansk friidrettsutøver.
Hun representerte USA under Sommer-OL 1992, hvor hun tok bronse på 400 meter hekk.
Hagesalat
Hagesalat (Lactuca sativa), også kjent som bladsalat eller bare salat, er en matplante i salatslekten i korgplantefamilien. Han har mange varianterr, som hovedsalat (Lactuca sativa var. capitata). Man bruker særlig bladene i salatretter, men også stengel og frø kan brukes.
Propylenglykol
Propylenglykol er en organisk forbindelse med kjemisk formel C3H8O2. Det er en viskøs fargeløs væske som er nesten luktfri, men med en svak søtlig smak.
Propylenglykol produseres i stor skala, og brukes bl.a. i kosmetikk, mat, medisiner, væske for e-sigaretter (ofte under forkortelsen PG), og i frysevæske. Brukes mot hudsykdommen pityriasis versicolor.
PFLAG
PFLAG (tidligere kjent som Parents, Families and Friends of Lesbians and Gays) er en amerikansk organisasjon for venner og slektninger av lesbiske, homofile, bifile og transpersoner. Organisasjonen ble etablert i 1972 da Jeanne Manford så at sønnen ble kastet ned en rulletrapp under en protest for de homofiles rettigheter uten at politiet i New York City grep inn.
Sven Rosén
Sven Axel Ariga Rosén (født 10. mars 1887, død 22. juni 1963) var en svensk sportsutøver som deltok under de olympiske leker 1908 i London og 1912 i Stockholm.
Rosén ble olympisk mester i turn under OL 1908 i London. Han var med på det svenske laget som vant lagkonkurransen i mangekamp foran Norge. Det var åtte lag som deltok i lagkonkurransen i mangekamp, og hvert lag hadde mellom 16 og 40 turnere. Fire år senere tok han sin andre olympiske tittel i turn, han var med på det svenske laget som vant lagkampen.
Gamle Bargubanner
Gamle Bargubanner (kinesisk: 陈巴尔虎旗; pinyin: Chénbā'ěrhǔ Qí) er et banner (fylke) i byprefekturet Hulun Buir i den autonome region Indre Mongolia i Folkerepublikken Kina.
Befoilkningen var på 55,908 innbyggere i 1999.
Samferdsel
Kinas riksvei 301 går fra Suifenhe i provinsen Heilongjiang via blant annet Mudanjiang, Harbin og Qiqihar til Manzhouli.
Gammarus baysali
Gammarus baysali er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er funnet i Tyrkia.
Call of Duty: World at War (Nintendo DS)
Call of Duty: World at War er et førstepersonsskytespill i Call of Duty-serien gitt ut til Nintendo DS. Det ble gitt ut av Activision i 2008, samtidig med versjonen som om ut til de andre konsollene på den tiden.
Spillet inkluderer en kampanje med en rekke oppdrag basert fra andre verdenskrig i Stillehavet og fra østfronten med amerikanske, britiske eller sovjetiske kampanjer. Oppdragene foregår ofte i kronologisk rekkefølge. Spilleren kan også motta en utmerkelse for å oppnå en spesifikk bragd i løpet av spillingen, for eksempel å gjennomføre en spesifikk kampanje eller drepe et visst antall fiender i løpet av en viss tid. Det finnes også samleobjekter, skjult i hvert enkelt oppdrag.
Karate under Middelhavslekene 2009
Karate under Middelhavslekene 2009. Karate var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var femte gangen som karate var med på programmet under middelhavslekene. Det ble konkurrert i fem klasser for menn og fem for damer. Alle tapende semifinalister fikk bronsemedaljer. Hellas ble beste nasjon med to gullmedaljer foran Frankrike som også vant to gull.
Zofia Szcześniewska
Zofia Antonina Szcześniewska (født 31. august 1943 i Warszawa, død 2. desember 1978 i Warszawa) var en polsk volleyballspiller som deltok i de olympiske leker 1964 i Tokyo og 1968 i Mexico by. Szcześniewska vant en olympisk bronsemedalje i volleyball under Sommer-OL 1964 i Tokyo. Hun var med på det polen laget som kom på tredjeplass i volleyballturneringen for damer bak Japan og Sovjetunionen. Seks lag deltok, det ble spilt en enkeltserie der alle lagene møttes én gang. Japan vant tre kamper og tapte to. Szcześniewska spilte to kamper i OL-turneringen.
Gluggarnir
Gluggarnir (610 moh.) er et fjell beliggende på Suðuroy, Færøyenes sydligste ø.
Piarus
Piarus er en slekt av tyvbiller og borebiller. Tidligere ble de regnet som en egen familie (Ptinidae). Disse billene kan treffes utendørs for eksempel i gamle fuglereir, men de er mest vanlig inne i hus der de spiser ulike slags lagrede varer. De kan gjøre noe skade, særlig dersom de kommer i kjøkkenskap og lignende. Disse artene stammer gjerne fra varme områder, men er i dag spredt over store deler av jorden.
Gluggarnir
Fjellet er det høyeste på hele Suðuroy, men er kun Færøyenes 106. høyeste fjell totalt sett. Gluggarnir ligger nord av bygden Fámjin og innsjøen Kirkjuvatn.
Piarus
Utseende
Små biller (ca. 2 millimeter), matt brunlige, kroppen mer eller mindre kledt av skjell. Kroppen er litt eddrkopp-lignende med ovale pronotuk og dekkvinger, hodet er knapt synlig ovenfra. Antennene er lange og trådformede.
Levevis
Tyvbillene kan spise mange ulike matvarer, også tekstiler, men blir sjelden så tallrike at de gjør stor skade. Disse billene trives best i et fuktig miljø og treffes derfor oftere i fjøs og lagerbygninger enn i bolighus.
Kisii (folk)
Kisii, også kjent som gusii, er et samfunn i Kisii-distriktet i Nyanza-provinsen, vestlige Kenya. Byen Kisii, lokalt kjent som Bosongo, er hjembyen til kisii-folket. Navnet Bosongo kommer muligens av Abasongo (som betyr de hvite), som bodde i byen i kolonitiden.
Man antar at kisiifolket, i likhet med andre bantu-snakkende grupper, kommer fra Kongo (i dag kjent som Den demokratiske republikken Kongo. Man tror at de migrerte på grunn av overbefolkning, lite mat, interne konflikter og begrensede muligheter for jordbruk. Da disse gruppene migrerte fra Kongo, ble de splittet i ulike grupper, hvor kisii-folket endte opp i dagens Nyanza-provins i nærheten av Victoriasjøen.
Kisii-folket snakker språket kisii, som tilhører språkfamilien bantuspråk.
Hailar
Hailar (kinesisk: 海拉尔; pinyin: Hǎilā'ěr) er et bydistrikt i byprefekturet Hulun Buir i den autonome region Indre Mongolia i Folkerepublikken Kina.
Befolkningen var på 234,927 innbyggere i 1999.
I 2001 ble befolkningen anslatt til å være på 209,294 innbyggere.
Foruten han-kinesere er det også en del minoritetsfolk i området, som tidligere var et av kjerneområdene for de nomadiske evenker.
Historie
I 1734 anla Qing-dynastiet et fort i Hailar, da kalt Hulun. Etter dynastiets undergang ble området en egen provins ved navn Xing'an (Hsingan), og da var Hailar dens hovedstad.
Området ble okkupert og befestet av japanerne da de ekspanderte inn i Mandsjuria, Indre Mongolia og det kinesiske kjerneområde i 1930-årene. Japanerne ble drevet bort etter harde kamper av sovjetiske styrker i august 1945.
Ved årtusenskiftet var Hailar blitt en relativt liten, men blomstrende moderne industriby.
Samferdsel
Kinas riksvei 301 går fra Suifenhe i provinsen Heilongjiang via blant annet Mudanjiang, Harbin og Qiqihar til Manzhouli.
Gammarus breviramus
Gammarus breviramus er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Den er ikke funnet i norske farvann eller i nordlige Atlanterhavet.
Nordep Rennesøy
Nordep Rennesøy var et delvis NATO-drevet lageranlegg på Vestre Åmøy og Rennesøy, begge i Rennesøy kommune. Anlegget på Rennesøy var delt i to med et materiell lager på Ormaneset og et ammunisjonslager på Vestre Åmøy. Begge NATO-lagrene ble åpnet i 1964 etter en byggetid på to år og ble finansiert av infrastrukturprogrammet til NATO. Fra før hadde sjøforsvaret et minedepot på Åmøy som var bygget på midten av 50-tallet, NATO depoet var således en forlengelse av det norske lageret. I tillegg til Rennesøy var det liknende materiell & ammunisjonslagre på Håkonsvern og Vestre Bolærne, samt drivstoffanlegg i Langesund, Arendal, Mandal og Risavika. Ansvaret for organiseringen og driften hadde et eget sekretariat ved Sjøforsvarets forsyningskommando, som ble kalt "Norsk Depotservice", forkortet Nordep.
Driften av NATO-anlegget for en stor del bevilget over budsjettet til tyske Bundeswehr, da vesentlige deler av Bundesmarines forsyninger lagret i Nordeps installasjoner. Anlegget ble brukt til å lagre torpedoer og miner, men også deler til blant annet båter og fly. Det rommet dessuten et feltsykehus med inntil 1000 senger,samt et verksted.
Forsvaret solgt Vestre Åmøy depot i 2000. Det brukes i dag som lagringsplass av museer i Rogaland.
Anlegget ved Ormaneset på Rennesøy ble solgt til Rennesøy kommune høsten 2009. Det leies ut til Smedvig Eiendom, som planlegger å gjøre anlegget om til et datasenter.
Social Futebol Clube
Social Futebol Clube, oftest omtalt i kortformen Social, er en fotballklubb fra havnebyen Coronel Fabriciano i delstaten Minas Gerais, Brasil. Klubben ble stiftet 1. oktober 1944.